  Туспуктэм: vk.com (Александр Бречалов) Майя Бывальцева Арлы быдэ радъяськись «Вож рейтинг» улсын Росси экологи оператор чылкытлыкъя реформаез быдэстонын азинсконъёс понна устооссэ улосвылъёсты пусйиз. Удмуртия рейтингын витетӥ инты басьтӥз. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. 2023-тӥ арын Удмуртия рейтингын 12 чурлы ӝутскиз, кылем арын элькунмы 17-тӥ интыын вал. « Та премия ваньмыз понна, кин куштӥськем кагазэз люканы, пиялаез переработкае сётыны но пластикез сортировать карыны уг азьтэмскы » Александр Бречалов, Удмуртилэн тӧроез Чылкытлыкъя реформа 2019-тӥ арын быдэсъяськыны кутскиз, со тырысен Удмуртиын жуг-жагез нимаз люкан понна 1 сюрс 700 контейнеръёс пуктӥзы, тямыс экокоркаос но жуг-жагез сортировать карись ньыль станциос усьтӥзы, одӥгаз соос пӧлысь, Глазкарын, робот ужаны кутскиз. Улосвыл тӧролэн кылъёсызъя, туннэ Удмуртиын 68 процентсэ жуг-жагез сортировать каро. Вить арскын та лыдпус вить поллы будӥз. Тодэ вайытом, 2023-тӥ арын Удмуртиын «Экология» йӧскалык ӵектос улсын жуг-жаг куян 66 интыез быдтӥзы, 16 карысь но ёросысь 4 сюрс 150 тонна жагез утялтӥзы. Тегъёс: Удмуртия Экология данъетъёс жуг-жаг  